Palaco Luvro

La Palaco Luvro estas eksa reĝa palaco lokita en la 1a arondismento de Parizo sur la dekstra bordo de Sejno, inter la ĝardeno Tuilerioj kaj la preĝejo Saint-Germain-l' Auxerrois. Pariza rezidejo de la francaj regnestroj ekde mezepoko ĝis la Dua Imperio, juvelujo kaj emblemo de la artoj en Francio, la palaco akceptas la muzeon Luvro ekde la 18-a jarcento, same kiel la muzeo de la Ornamartoj kaj la Lernejo de Luvro. La konstruo de tiu vasta arkitektura aro, intime kunligita de la historio de Parizo, vastigas sin sur pli ol 800 jaroj.

Origine fortikaĵo superanta la riveron Sejno ene de la muroj konstruitaj de  Filipo Aŭgusto en 1190, la Palaco Luvro fariĝis la plej grava reĝa kaj kortega rezidejo sub Karlo la 5-a en la 14-a jarcento, protektante la reĝan bibliotekon kaj trezoron. Ekde Renesanco, la kastelo kaj ĝia impona loĝejturo estis iom post iom malkonstruitaj por liberigi lokon al pli granda palaco. Per siaj renovigoj Francisko la 1-a enkondukis modernan arkitekturon en la koron de Parizo. 

Bildaro

 Evoluo de la Palaco Luvro kun la tempo 
Dank'al la vorkoj okazintaj dum la regado de Napoleono la 3-a (partoj: 19, 20), la Palaco Luvro estis finkonstruita en 1857. 
Ĉar la konstruado de tiu palaco komenciĝis en 1567, necesis 2 jarcentoj kaj 90 jaroj por atingi tiu rezulton.
Sed bedaŭrinde nur dum 14 jaroj, ĉar la partoj : 3, 5, 8, 11, 14 estis grandparte detruitaj dum la   Pariza Komunumo pro bruligo en la 23a de majo 1871. Tiuj partoj konstituis la Palacon Tuilerioj. El tiu postrestas nur la Pavilono de Flore ĉe Sejno kaj la Pavilono de Marsan, ĉar ili estis riparitaj post la bruligo.

eta|220px|dekstra| La Pavilono de Flore
|eta|220px|maldekstra | La Pavilono de Marsan.

Indas precizigi, ke la orienta parto (etapoj : 1, 2, 9, 12, 16) nomiĝas Kvadrata korto (france: Cour carrée aŭ Cour carrée du Louvre).

Fakte, la konstruaĵo estis riparebla, ĉar nur la plankoj, tegmento kaj ornamoj estis tute detruitaj.

Charles Garnier superrigardis la malkonstruon de la ruinoj ekde junio 1882 kaj daŭrigis sian laboron post kiam la kontrakto por la ruinoj estis aljuĝita al la entreprenisto Achille Picart la 4-an de decembro 1882. Post la 30-a de septembro 1883, nenio restis de la ruinoj de la Palaco Tuilerioj.

Ekde la detruo de la Palaco Tuilerioj, la ideo rekonstrui Luvron kaj la palacan komplekson de Tuilerioj estis proponita plurfoje. Aparte, sub la Tria Respubliko, kaj poste sub la Kvina Respubliko, pluraj registaroj konsideris rekonstrui la palacon.

700ra|eta|center|<center>Plano de Luvro kaj de Tuilerioj kolorigita laŭ la etapoj de ties konstruado
 1  1546-1556 Francisko la 1-a,  Henriko la 2-a Pierre Lescot 2  1559-1574 Francisko la 2-a, Karlo la 9-a,  Henriko la 3-a Pierre Lescot 3  1564-1570 Katerino de Mediĉo (reĝino de Francio) Philibert de l'Orme 4  1566  Katerino de Mediĉo (reĝino de Francio)  Pierre Lescot 5  1570-1572 Katerino de Mediĉo (reĝino de Francio) Jean Bullant 6  1595-1610 Henriko la 4-a  Louis Métezeau7 1595-1610Henriko la 4-a Androuet du Cerceau 8  1595-1610 Henriko la 4-a Androuet du Cerceau 9  1624-1654 Ludoviko la 13-a, Jacques Lemercier 10  1653-1655 Ludoviko la 14-a Louis Le Vau 11  1659-1662 Ludoviko la 14-a Louis Le Vau, Carlo Vigarani 12  1659-1664 Ludoviko la 14-a Louis Le Vau 13  1661-1664 Ludoviko la 14-a Louis Le Vau 14  1664-1666 Ludoviko la 14-a Louis Le Vau 15  1664-1666 Ludoviko la 14-a Louis Le Vau 16  1667-1670  Ludoviko la 14-a Louis Le Vau, Claude Perrault, Charles Le Brun 17  1806-1811 Napoleono la 1-a Charles Percier, Pierre Fontaine 18  1816-1824 Ludoviko la 18-a Pierre Fontaine 19  1852-1857 Napoleono la 3-a Louis Visconti, Hector-Martin Lefuel 20  1861-1870 Napoleono la 3-a Hector-Martin Lefuel 21  1874-1880 Tria Respubliko de Francio Hector-Martin Lefuel

 Vidu ankaŭ 

 École du Louvre, supera lernejo pri arto en la palaco
 Luvro, muzeo
 Tuileries, kvartalo kaj palaco
 Piramido de Luvro
 Louvre-Lens
 Louvre Abu Dhabi

Kategorio:Monumentoj de Parizo
Kategorio:Geografio de la franca Revolucio
Kategorio:Palacoj de Parizo
Kategorio:Ligoj al bibliotekoj
Kategorio:Komuneja kategorio kun loka ligilo sama kiel en Vikidatumoj